શ્રી રાહુલભાઈ શુકલએ એમની કેફિયતમાં એમના જીવનના હકારાત્મક ઘડતર અને દૃષ્ટિકોણની વાત કરી પોતે જે કંપનીમાં કર્મચારી હતા તેના માલિક બન્યા તેની સફરયાત્રા વિગતે વર્ણવી હતી. જીવનમાં હકારાત્મક અભિગમ, કોઈ પણ પરિસ્થિતિમાં પ્રસન્ન રહેવાની તેમ જ તાર્કિક અભિગમ સાથેની અથાગ મહેનત – આ ત્રણ બાબતોને તેમણે સફળતાના પાયા રૂપ ગણાવી હતી. શ્રી રાહુલભાઈએ પોતે અમેરિકામાં વેઠેલા સંઘર્ષો અને મેળવેલી સફળતા માટે નાની નાની પણ મહત્વની બાબતોને પ્રેરણારૂપ ગણાવીને સૌને નિષ્ઠાવાન, કર્મઠ અને સિદ્ધાંતપ્રેમી બનવા જણાવ્યું.